
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1487 

22 Δεκεμβρίου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ειδοποίηση της γενομένης παρακαταθέσεως αποζημί¬ 
ωσης λόγω αναγκαστικής απαλλοτρίωσης ακινήτου 
για δημόσια ωφέλεια κειμένου στον οικισμό της Κοι¬ 
νότητας Βελεσιωτών του Νομού Φθιώτιδας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενοτήτας 2 «Αλώνια» (Περιοχή Ζηρίνειο) 
του Δήμου Κηφισιάς (Ν. Αττικής) και τροποποίηση 
του εγκεκριμένου ρυμοτομικού σχεδίου σε συνεχό¬ 
μενη περιοχή του ίδιου Δήμου. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

λριθ. 64/1993 (1) 

Ειδοποίηση της γενομένης παρακαταθέσεως αποζημίω¬ 
σης λόγω αναγκαστικής απαλλοτρίωσης ακινήτου για 
δημόσια ωφέλεια κειμένου στον οικισμό της Κοινότη¬ 
τας Βελεσιωτών του Νομού Φθιώτιδας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ 
ΚΟΙΝ. ΒΕΛΕΣΙΩΤΩΝ Ν. ΦΘΙΩΤΙΔΑΣ 
(Συνεδρίαση 15/1993) 

Με την 21/1991 απόφαση του Κοινοτικού Συμβουλίου 
της Κοινότητας Βελεσιωτών του Νομού Φθιώτιδας που 
επικυρώθηκε με την 8943/1991 απόφαση του Νομάρχη 
Φθιώτιδας και δημοσιεύτηκε στο ΦΕΚ 702/15.7.1992 
;τεύχος Δ') κηρύχθηκε αναγκαστικό απαλλοτριωτέο για 
δημόσια ωφέλεια και συγκεκριμένα για κατασκευή πλα¬ 


τείας, οικόπεδο έκτασης 322 τ.μ. μετά μιας παλαιωμένης 
διωρόφου οικοδομής, ευρισκόμενο στον οικισμό της Κοι¬ 
νότητας, όπως φαίνεται στο συνοδευόμενο την ανωτέρω 
πράξη, από 30.5.1990, διάγραμμα του μηχανικού Γ. Δρό¬ 
σου, θεωρηθέν από τον προϊστάμενο της Τ.Υ.Δ.Κ. Νομαρ¬ 
χίας Φθιώτιδας. 

Δυνάμει της 633/1993 απόφασης του Μονομελούς 
Πρωτοδικείου Λαμίας, καθορίστηκε η προσωρινή τιμή μο- 
νάδος του απαλλοτριούμενου ακινήτου του οποίου φέρο¬ 
νται ιδιοκτήτριες οι Κωνσταντίνα Παπασταύρου, το γένος 
Γ. Σιαφάκα και η θεοδώρα Αυλακιώτη το γένος Γ. Σια- 
φάκα. 

Διά τη συντέλεση της ως άνω απαλλοτριώσεως κατε- 
τέθη υπό της οποίας η απαλλοτρίωση Κοινότητας Βελεσι- 
ωτών του Νομού Φθιώτιδας, το ποσό των 2.305.000 δραχ¬ 
μών, ποσό που αντιστοιχεί για την αποζημίωση του ανα- 
γκαστικώς απαλλοτριούμενου οικοπέδου εμβαδού 322 
τ.μ. στο Ταμείο Παρακαταθηκών και Δανείων (Γραφείο 
Δομοκού) και υπέρ των 1) Κωνσταντίνας Παπασταύρου το 
γένος Γ. Σιαφάκα και 2) θεοδώρας Αυλακίωτη το γένος Γ. 
Σιαφάκα, εκδοθέντος προς τούτο το αριθ. 2191/ 
18.11.1993 γραμματείου συστάσεως Παρακαταθήκης. 

Του ανωτέρω ποσού των δρχ. 2.305.000, όπως αυτό 
καθορίζεται σύμφωνα με την προαναιρερθείσα 633/1993 
απόφαση του Μονομελούς Πρωτοδικείου Λαμίας, φέρο¬ 
νται δικαιούχος οι Κωνσταντίνα Παπασταύρου το γένος Γ. 
Σιαφάκα, κάτοικος Πειραιώς και θεοδώρα Αυλακιώτη το 
γένος Γ. Σιαφάκα, κάτοικος Αθηνών. Περί της κατά τα άνω 
παρακατάθεσης αποζημίωσης ειδοποιείται πας αξιών και 
πας έχων εμπράγματο δικαίωμα επί του απαλλοτριούμε¬ 
νου ακινήτου δια τας νομίμους συνέπειας και προς διενέρ¬ 
γεια των δεόντων για την ανάληψίν του ως είρηται παρα- 
καταθέντος ποσού αποζημίωσης. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Βελεσιώτες, 30 Νοεμβρίου 1993 
Ο Πρόεδρος της Κοινότητας 
ΙΩΑΝΝΗΣ ΤΖΙΑΧΡΗΣΤΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης τμήματος της πολεοδο- 
μικής ενοτήτας 2 «Αλώνια» (Περιοχή Ζηρίνειο) του Δή¬ 
μου Κηφισιάς (Ν. Αττικής) και τροποποίηση του εγκε¬ 
κριμένου ρυμοτομικού σχεδίου σε συνεχόμενη περιοχή 
του Ιδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και β) και 7 
(παρ. 1,2 και4) του Ν. 1337/1983 «Επέκταση ίων πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33) όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κλπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8,9 και 16 του 
Ν. 1557/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986) «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α’ 91). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 3497/5151/30.1.1991 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Κηφισιάς (Ν. Αττικής)» (Δ' 75) όπως επαναδημοσιεύ- 
θηκε με την 50664/1588/6.3.1992 (Δ’ 365) ομοία. 

6. Τις 29/1986, 242/1986, 444/1991 και 247/1992 
γνωμοδοτήσεις του Δημοτικού Συμβουλίου Κηφισιάς (Ν. 
Αττικής). 

7. Τις 3/συν. 42/1988 και 38/συν. 39/1992 γνωμοδο¬ 
τήσεις του Συμβουλίου Χωροταξίας, Οικισμού και Περι¬ 
βάλλοντος Νομαρχίας Ανατολικής Αττικής. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 619/1993 γνωμοδότηση του Συμβουλίου Επι¬ 
κράτειας με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Αρθρο 1. 

Εγκρίνεται: 

α. Το πολεοδομικό σχέδιο τμήματος της πολεοδομικής 
ενότητας 2 «Αλώνια» (περιοχή «Ζηρίνειο») του Δήμου Κη¬ 
φισιάς (Ν. Αττικής) με τον καθορισμό οικοδομήσιμων χώ- 
ρωΰ, οδών, πεζοδρόμων, κοινοχρήστων χώρων, χώρου 
πρασίνου, στάθμευσης αυτοκινήτων, αθλητικών εγκατα¬ 
στάσεων, και 


β. η τροποποίηση του εγκεκριμένου ρυμοτομικού σχε¬ 
δίου του ίδιου Δήμου στα σημεία σύνδεσής του, με την πε¬ 
ριοχή της επέκτασης με τη μετατόπιση ρυμοτομικών και 
οικοδομικών γραμμών στην οδό Άνδρου και την επιβολή 
προκηπίου εκατέρωθεν της οδού Αναβρύτων και σε τμήμα 
της οδού Ζηρίνη, 

όπως οι ρυθμίσεις αυτές φαίνονται στα σχετικά τρία (3) 
χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 85425/1993 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με την παρ. 1 του άρθρου 1 
του παρόντος. 

Άρθρο 3. 

Στους οικοδομήσιμους χώρους της παραπάνω περιοχής 
επιτρέπονται οι χρήσεις αμιγούς κατοικίας όπως προσδιο¬ 
ρίζονται από το άρθρο 2 του από 23.2.1987 Π/Δ/τος (Δ' 
166) και ειδικότερα: 

1) Κατοικία, 

2) εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (παντοπω¬ 
λείο, φαρμακείο, χαρτοπωλείο κλπ.) μόνο στο ισόγειο των 
κτιρίων. Η συνολική μεγίστη επιφάνεια αυτών δεν μπορεί 
να υπερβεί αθροιστικά τα 80 τ.μ. ανά αυτοτελή ιδιοκτησία, 

3) κτίρια κοινωνικής πρόνοιας, 

4) κτίρια πρωτοβάθμιας και δευτεροβάθμιας εκπαίδευ¬ 
σής. 

5) αθλητικές εγκαταστάσεις, 

6) πολιτιστικά κτίρια (και εν γένει πολιτιστικές εγκατα¬ 
στάσεις). 

Άρθρο 4. 

α) Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας εγκρίνεται το πο¬ 
λεοδομικό σχέδιο με την παράγραφο α του άρθρου 1 του 
παρόντος, επιβάλλεται προκήπιο πλάτους πέντε (5) και έξι 
(6) μέτρων. ^ 

β) Στην περιοχή της οποίας τροποποιείται τό σχέδιο με 
την παράγραφο β του Ιδιου άρθρου, καταργειται το προ- 
βλεπόμενο από το εγκεκριμένο σχέδιο προκήπιο και επι¬ 
βάλλεται νέο πλάτους τεσσάρων (4), πέντε (5) και έξι (6) 
μέτρων όπως φαίνεται στα διαγράμματα του άρθρου 1. 

Άρθρο 5. 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης καθορίζονται κατά 
τομείς I και II όπως φαίνονται στα ίδια διαγράμματα ως 
εξής: 

Α. Τομέας I. 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ. μέτρα. 

2. Επιπλέον των προϋποθέσεων της προηγουμένης πα¬ 
ραγράφου 1 τα οικόπεδα θεωρούνται άρτια και οικοδομή¬ 
σιμα εφόσον: 

α) Στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μέτρα και 

β) Δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.1983 π.δ/τος 
«Καθορισμός Ζώνης Οικιστικού Ελέγχου (ΖΟΕ) και κατω- 
τάτου ορίου κατάτμησης σε ολόκληρη την εκτός σχεδίου 
και εκτός ορίων οικισμών προϋφισταμένων του 1923 πε¬ 
ριοχή του Ν. Αττικής» (Δ’ 284). 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι χίλια (1.000) τ. μέ¬ 
τρα: εξήντα εκατοστά (0,60). 

β) Γ ια το τμήμα του οικοπέδου από 1.000 τ.μέτρα έως 
2.000 τ.μέτρα: πενήντα εκατοστά (0,50). 

γ) Γ ια το τμήμα του οικοπέδου άνω των 2.000 τ. μέτρων: 
σαράντα εκατοστά (0,40). 

5. Μέγιστο επιτρεπόμενο ύψος των κτιρίων: δέκα και 
μισό μέτρα (10,50 μ.) το οποίο προσαυξάνεται κατά 1,50 
μ. σε περίπτωση κατασκευής στέγης. 

Β. Τομέας II (χώρος αθλητισμού) 

Τ. Μέγιστο ποσοστό κάλυψης: δέκα τοις εκατό (10%) 
της επιφάνειας του χώρου. 

2. Συντελεστής δόμησης: είκοσι εκατοστά (0,20). 

3. Μέγιστο επιτρεπόμενο ύψος των κτιρίων: δέκα και 
μισό μέτρα (10,50 μ.) το οποίο προσαυξάνεται κατά 1,50 
μ. σε περίπτωση κατασκευής στέγης. 

Γ. Επιπλέον των ανωτέρω ισχύουν και τα εξής: 


- Απαγορεύεται η κατάτμηση σε οικόπεδα εμβαδού μι- 
κροτέρου των δύο χιλιάδων (2.000,00) τ.μέτρων. 

- Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ8). 

- Απαγορεύονται οι θέσεις στάθμευσης αυτοκινήτων να 
ορίζονται στο χώρο του προκηπίου. 

Άρθρο 6. 

Υφιστάμενες χρήσεις που δεν προβλέπονται από τις 
παραπάνω διατάξεις, εφόσον λειτουργούν νόμιμα μέχρι τη 
δημοσίευση του παρόντος παραμένουν. 

Άρθρο 7. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

